**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo: CRD 2116/2015

**1791a**

**Správa**

Výboru Národnej rady Slovenskej republiky pre obranu a bezpečnosť o výsledku prerokovania návrhu na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky **(tlač 1791)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre obranu a bezpečnosť ako gestorský výbor k návrhu na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky **(tlač 1791)** podáva Národnej rade Slovenskej republiky túto **správu**.

Predseda Národnej rady Slovenskej republiky svojím rozhodnutím č. **1856 z 30. októbra 2015**  pridelil návrh na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky **(tlač 1791)** na prerokovanie

Zahraničnému výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť

Oba výbory prerokovali návrh na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky **(tlač 1791)** v určenej lehote a **odporučili**

**Národnej rade Slovenskej republiky**

podľa § 12 ods. 5 zákona č. 321/2002 Z. z. o ozbrojených silách Slovenskej republiky v znení neskorších predpisov a na základe článku 86 písm. k) Ústavy Slovenskej republiky

**vysloviť súhlas**

s doplnením úloh príslušníkov ozbrojených síl Slovenskej republiky v operácii Resolute Support v Afganistane a s ich vyslaním na výcvik mimo územia Slovenskej republiky.

Prílohou tejto správy je návrh na uznesenie Národnej rady Slovenskej republiky.

v Bratislave 4. novembra 2015

**Jaroslav BAŠKA v. r.**

predseda výboru

**Návrh**

UZNESENIE

NÁRODNEJ RADY SLOVENSKEJ REPUBLIKY

z ..... novembra 2015

k návrhu na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky **(tlač 1791)**

**Národná rada Slovenskej republiky**

podľa § 12 ods. 5 zákona č. 321/2002 Z. z. o ozbrojených silách Slovenskej republiky v znení neskorších predpisov a na základe článku 86 písm. k) Ústavy Slovenskej republiky

**vyslovuje súhlas**

s doplnením úloh príslušníkov ozbrojených síl Slovenskej republiky v operácii Resolute Support v Afganistane a s ich vyslaním na výcvik mimo územia Slovenskej republiky.